OpenLLM-France/wikimedia huggingface dataset:
# Soiuz 23

Soiuz 23 (rus: Союз 23, Unió 23) va ser un vol espacial tripulat de la Unió Soviètica en 1976, el segon a l'estació espacial Saliut 5. Els cosmonautes Viatxeslav Zúdov i Valeri Rojdéstvenski van arribar a l'estació, però un mal funcionament de l'equip no va permetre l'acoblament i la missió va ser avortada.
La tripulació va tornar a la Terra, però van aterrar en el Llac Tenguiz llavors parcialment congelat, fou el primer amaratge en el programa espacial soviètic. Mentre que no hi havia preocupacions sobre perills immediats a la tripulació, la recuperació va durar nou hores a causa de la boira i altres condicions adverses.

## Tripulació

| Posició | Cosmonauta | Cosmonauta |
| Comandant | Viatxeslav Zúdov Primer vol espacial | Viatxeslav Zúdov Primer vol espacial |
| Enginyer de vol | Valeri Rojdéstvenski Primer vol espacial | Valeri Rojdéstvenski Primer vol espacial |

### Tripulació de reserva

| Posició | Cosmonauta | Cosmonauta |
| Comandant | Víktor Gorbatko | Víktor Gorbatko |
| Enginyer de vol | Iuri Glazkov | Iuri Glazkov |

### Tripulació en suport

| Posició | Cosmonauta | Cosmonauta |
| Comandant | Anatoli Berezovoi | Anatoli Berezovoi |
| Enginyer de vol | Mikhaïl Lissun | Mikhaïl Lissun |

## Paràmetres de la missió

* Massa: 6760 kg
* Perigeu: 239 km
* Apogeu: 269 km
* Inclinació: 51.6°
* Període: 89.5 min

## Referències

* ↑ L'informe de la missió és disponible aquí: http://www.spacefacts.de/mission/english/soyuz-23.htm
* ↑ «Soyuz 23 - EcuRed». [Consulta: 13 juliol 2019].

## Enllaços externs

* Drama al Llac Tenguiz (en rus) amb fotos
# Emgann

Emgann (bretó lluita) és un partit polític bretó fundat el 1981 com a secció política del Front d'Alliberament de Bretanya, partidari de la recuperació dels furs bretons anteriors al 1532, de la lluita de classes i l'europeisme. Darrerament ha tingut contactes amb Herri Batasuna i Sinn Féin. Potser té uns 200 militants i se'l considera braç polític del nou ARB. El seu portaveu és Fañch Oger.

## Bibliografia

* Journal du mouvement de libération nationale du peuple breton pour le socialisme. Del nombre 0 de 1983 al nombre 63 de 1991

## Enllaços externs

* Emgann
# J-League Dynamite Soccer 64

J-League Dynamite Soccer 64 (Ｊリーグダイナマイトサッカー64) és un videojoc de futbol per la Nintendo 64. Va ser llançat al Japó el 1997. El videojoc té la llicència dels jugadors de la lliga japonesa J-League.
# José Antonio Garmendia Artola

José Antonio Garmendia Artola el Tupa (Abaltzisketa, Guipúscoa, 10 de setembre de 1951) és un lluitador antifranquista basc. Militant d'ETA-V Assemblea, el 1973 passà a la clandestinitat. El 28 d'agost de 1974 va anar en cotxe de Sant Sebastià a Bilbao amb el també membre d'ETA José Maria Arruabarrena Esnaola el tanque. Interceptats per un control policial, després d'un intercanvi de trets on no hi va haver cap víctima, van abandonar el cotxe i les armes i tractaren de tornar a la ciutat a través del camp. Arribat a Sant Sebastià, on hi havia un fort desplegament policial, van enfrontar-se a trets entre la facultat de Dret i l'avinguda Zumalacárregui. Com a resultat Arruabarrena fou greument ferit i Garmendia va rebre un tret al cap. Una operació li salvà la vida, però quedà greument discapacitat. Tot i això, el jutge militar el va obligar a signar un document en què es reconeixia ser l'autor del cap del servei d'informació de la guàrdia civil d'Azpeitia, Gregorio Posadas Zurrón, tot inculpant també Angel Otaegi Etxeberria.
Ambdós foren jutjats al castell de Val (Burgos) el 28 d'agost de 1975 en consell de guerra i condemnats a mort. Però mentre que Otaegi fou executat el 27 de setembre de 1975, a Garmendia li fou commutada la pena a causa del seu penós estat de salut. El 1977 fou exiliat a Oslo amb Javier Izko de la Iglesia, Iñaki Múgica Arregi Ezkerra, Iñaki Sarasketa i Iñaki Pérez Beotegi Wilson entre altres fins que tots ells es beneficiaren de l'amnistia de 1977 i pogueren tornar.

## Referències

* ↑ El País, 7-6-77

## Enllaços externs

* Biografia a losdelasierra.info
# Vernon (Connecticut)

Vernon és una població dels Estats Units a l'estat de Connecticut. Segons el cens del 2005 tenia 29.491 habitants.

## Demografia

Segons el cens del 2000, Vernon tenia 28.063 habitants, 12.269 habitatges, i 7.275 famílies. La densitat de població era de 611,1 habitants/km².
Dels 12.269 habitatges en un 26,5% hi vivien nens de menys de 18 anys, en un 45,3% hi vivien parelles casades, en un 10,5% dones solteres, i en un 40,7% no eren unitats familiars. En el 33% dels habitatges hi vivien persones soles el 10,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,9.
Per edats la població es repartia de la següent manera: un 22,1% tenia menys de 18 anys, un 7,7% entre 18 i 24, un 32,4% entre 25 i 44, un 23,9% de 45 a 60 i un 13,9% 65 anys o més.
L'edat mediana era de 38 anys. Per cada 100 dones de 18 o més anys hi havia 89,1 homes.
La renda mediana per habitatge era de 47.816 $ i la renda mediana per família de 59.599 $. Els homes tenien una renda mediana de 43.620 $ mentre que les dones 31.515 $. La renda per capita de la població era de 25.150 $. Aproximadament el 4,1% de les famílies i el 5,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Vernon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 3 agost 2010].
* ↑ «Geographic Comparison Table- Vernon». American Fact Finder. Oficina del Cens dels Estats Units, 12-01-2010.
# Moneda vigatana

La moneda vigatana fou una moneda pròpia del Comtat d'Osona, des del 911 fins a la Guerra dels Segadors. El dret d'encunyar moneda va ser atorgat pel comte de Barcelona i Osona Guifré II a la seu de Vic. El 1315 Jaume el Just adquirí aquests drets, fins a l'any 1484, quan Ferran el Catòlic tornà a concedir llicències per a encunyar moneda local per la Vegueria d'Osona.

## Notes

* ↑ «Moneda vigatana». Gran Enciclopèdia Catalana. Barcelona: Grup Enciclopèdia Catalana.
# Lemniscomys bellieri

Lemniscomys bellieri és una espècie de mamífer rosegador de la família dels múrids. Viu a Burkina Faso, Costa d'Ivori, Ghana i Guinea. El seu hàbitat natural són les sabanes seques. És una espècie en risc mínim, és a dir, no sembla que hi hagi cap amenaça significativa per a la seva supervivència. L'espècie fou anomenada en honor de l'investigador i agrònom francès Louis Bellier.

## Referències

* ↑ Cassola, F. Lemniscomys bellieri. UICN 2016. Llista Vermella d'espècies amenaçades de la UICN, edició 2016, consultada el 30 agost 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 36. ISBN 978-0801893049.
# Simon Musie

Simon Musie (22 de gener de 1998) és un ciclista eritreu.

## Palmarès

* 2017
** 1r al Massawa Circuit

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a procyclingstats.com
# Perrotin (cràter marcià)

Perrotin és un cràter al nord del quadrangle Coprates de Mart, situat a 2,82° S de latitud i 77,94° O de longitud. Té un diàmetre de 82,82 km i va rebre el nom de Henri A. Perrotin, un astrònom francès que va estudiar línies fosques al planeta. El seu nom es va aprovar el 1988.
El cràter està envoltat principalment de canons (chasmas), inclosos els canyons menors de Valles Marineris, Tithonium Chasma al sud-oest, Candor Chasma al sud-est i Ophir Chasma més a l'est. Altres chasma (canyons) són al nord, Hebes Chasma i Echus Chasma. Al sud del cràter hi ha Tithoniae Catenae, i a l'oest hi ha unes petites escarpes conegudes com a Tithoniae Fossae. És l'únic cràter destacat al nord-oest del quadrangle Coprates que cobreix tota una part. El cràter vist en imatges per primera vegada per Mariner 9 el 1972.

## Referències

* ↑ "Perrotin (cràter marcià)". Gazetteer of Planetary Nomenclature. USGS Astrogeology Research Program. (anglès)
# Ilūkste

Ilūkste alemany: Uexküll és un poble del municipi homònim, del qual n'és el centre administratiu, a Letònia.

## Història

La primera referència històrica d'Ilūkste data de 1559, esmentant-la com a part dels terrenys del Comte Kasper Sieberg.
El 1795 gràcies a la seva localització estratègica a la cruïlla entre Lituània, Belarús i Daugavpils. Ilūkste es va convertir en una important ciutat comercial i centre regional, amb 50 esglésies, 15 escoles i 150 tavernes. Durant la Primera Guerra Mundial la ciutat es trobava en primera línia de combat i al terme de la guerra, havia estat devastada. El 1917 va rebre els drets de ciutat.
Després de l'establiment de la República de Letònia l'any 1927, va ser construïda l'actual Escola Secundària Ilūkste, assistint a la inauguració l'aleshores Ministre d'Educació Jānis Pliekšāns. En honor seu en l'escola el 1990 es va erigir un monument.

## Referències

* ↑ Heinz von Zur Mühlen. Baltisches historisches Ortslexikon (Diccionari), volum II

## Vegeu també

* Localitats de Letònia
# Vernon (Califòrnia)

Vernon és una ciutat dels Estats Units a l'estat de Califòrnia. Segons el cens del 2000 tenia 91 habitants.

## Demografia

Segons el cens del 2000, Vernon tenia 91 habitants, 25 habitatges, i 23 famílies. La densitat de població era de 7 habitants/km².
Per edats la població es repartia de la següent manera: un 37,4% tenia menys de 18 anys, un 6,6% entre 18 i 24, un 34,1% entre 25 i 44, un 15,4% de 45 a 60 i un 6,6% 65 anys o més.
L'edat mediana era de 29 anys. Per cada 100 dones de 18 o més anys hi havia 111,1 homes.
La renda mediana per habitatge era de 60.000 $ i la renda mediana per família de 63.750 $. Els homes tenien una renda mediana de 46.250 $ mentre que les dones 33.750 $. La renda per capita de la població era de 17.812 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Vernon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Vernon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Rakítovka

Rakítovka (en rus: Ракитовка) és un poble de l'óblast de Saràtov, a Rússia, segons el cens del 2010 tenia 2 habitants. Pertany al districte municipal d'Atkarsk.

## Referències

* ↑ «Саратовская губерния. Список населенных мест по сведениям 1859 года». Arxivat de l'original el 2018-02-28.
* ↑ «Списки населенных мест Саратовской губернии. Аткарский уезд / Оценочно-стат. отд. Сарат. губ. зем. управы. — Саратов, 1914». Arxivat de l'original el 2017-11-12.
* ↑ «Aleksandrovka». GeoNames. Arxivat de l'original el 2018-03-03.
# Lemniscomys linulus

Lemniscomys linulus és una espècie de mamífer rosegador de la família dels múrids. Viu a altituds d'entre 450 i 700 msnm al nord de Costa d'Ivori, el centre de Guinea, el sud de Mali i el sud-est del Senegal. El seu hàbitat natural són les sabanes seques. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Granjon, L. Lemniscomys linulus. UICN 2016. Llista Vermella d'espècies amenaçades de la UICN, edició 2016, consultada el 31 agost 2017.
# Kràsnoie

«Kràsnoie» té aquests significats:

## Rússia

* Kràsnoie (Adiguèsia), localitat de la República d'Adiguèsia, a Rússia
* Kràsnoie (Tsipka), localitat del krai de Krasnodar, a Rússia
* Kràsnoie (Kràsnoie), localitat del krai de Krasnodar, a Rússia
* Kràsnoie (Kusxóvskaia), localitat del krai de Krasnodar, a Rússia
* Kràsnoie (Lípetsk), localitat de l'óblast de Lípetsk, a Rússia
* Kràsnoie (Tula), localitat de l'óblast de Tula, a Rússia
* Kràsnoie (Vladímir), localitat de l'óblast de Vladímir, a Rússia
* Kràsnoie (Xebékino), localitat de l'óblast de Bélgorod, a Rússia
* Kràsnoie (Prókhorovka), localitat de l'óblast de Bélgorod, a Rússia

## Crimea

* Kràsne (Crimea), localitat de la República Autònoma de Crimea
# Phyllomedusa atelopoides

Phyllomedusa atelopoides és una espècie de granota que viu a Bolívia, el Brasil, Perú i, possiblement també, a l'Equador.
Està amenaçada d'extinció per la pèrdua del seu hàbitat natural.

## Referències

* Angulo, A., Azevedo-Ramos, C. & Reichle, S. 2004. Phyllomedusa atelopoides. Llista Vermella d'Espècies Amenaçades de la UICN 2006. Consulta: 10 de gener de 2008.
# Cousolre

Cousolre és un municipi francès, situat a la regió dels Alts de França, al departament del Nord, regat per l'Hantes. L'any 2006 tenia 2.428 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 2.396 | 3.004 | 2.894 | 2.632 | 2.471 | 2.362 | 2.428 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1999-2006 | Jean Hénaut | |
| 2006- | Maurice Boisart | |

## Galeria d'imatges

* Alcaldia
* Quiosc
* Capella del Bon Dieu de Pitié de Cousolre (1558)
* Església Saint-Martin de Cousolre
# Demetri (somatofílac)

Demetri (en llatí Demetrius, en grec antic Δηµητριος), va ser un militar macedoni. Era un dels set somatofílacs, la guàrdia personal d'Alexandre el Gran.
Es va fer sospitós de participar en la conspiració de Filotes i fou destituït, segons Flavi Arrià, que afegeix que Alexandre el va fer matar.

## Referències

* ↑ 3.Demetrius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 961
# Walaix

* Per a altres significats, vegeu «Walash (Miyand Rud)».
Walaix (pahlavi: Wardākhsh/Walākhsh, persa: بلاش), fou un personatge persa sassànida del segle vii, que portava el títol de masmughan de Dunbawand. Walash apareix el 680. Segurament era un càrrec sassànida que havia quedat independent amb la invasió àrab, i es va apoderar del Tabaristan oriental on la població havia nomenat rei a Baw. Va assassinar aquest i va ocupar el poder però al cap de vuit anys fou expulsat pel fill de Baw, Surkhab ibn Baw (vers 688). Els masmughan probablement van conservar un poder local a Dunbawand i Miyand Rud prop de Sari, en el primer lloc fins a la conquesta àrab vers el 760 i en el segon fins a una època desconeguda però en tot cas posterior.
Foren dos masmughans i marzbans perses de Miyand Rud, prop de Sari al segle viii. Podrien ser descendents (per via femenina?) de Walash, masmusghan de Dunbawand. Els dos ostentaven el títol de masmughan i marzban de Miyanbd Rud; un d'ells apareix després del 700 en temps del dabúyida Farrukhan I ibn Dabuya (Farrukhan I el Gran, vers 717-728), i pertanyia a la branca karínida major derivada de Zarmihr ibn Surkhab (el germà del qual, Karin, fou el cap de la línia menor); un altre masmughan i marzban de Miyand Rud, segurament personatge diferent, apareix vers el 775 a 785 aliat al karínida Bandad Hormuzd i al bawàndida Sharwin I ibn Surkhab en contra dels àrabs abbàssides, fins que el tres foren derrotats el 785.

## Fonts

* Pourshariati, Parvaneh. Decline and Fall of the Sasanian Empire: The Sasanian-Parthian Confederacy and the Arab Conquest of Iran. Londres i Nova York: I.B. Tauris, 2008. ISBN 978-1-84511-645-3.
* Chaumont, M. L.. Encyclopaedia Iranica, Vol. III, Fasc. 6, 1988, p. 574–580.
# Leiocassis argentivittatus

Leiocassis argentivittatus és una espècie de peix de la família dels bàgrids i de l'ordre dels siluriformes.

## Distribució geogràfica

Es troba a la Xina.

## Referències

* ↑ Bleeker P. 1858. De visschen van den Indischen Archipel. Beschreven en toegelicht. Siluri. Acta Soc. Sci. Indo-Neerl. v. 4. i-xii + 1-370.
* ↑ BioLib (anglès)
* ↑ FishBase (anglès)

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Stephan Lacant

Stephan Lacant (Essen, 9 de setembre 1972) és un director de cinema i guionista alemany.

## Vida

Després de graduar-se a l'institut, Lacant va estudiar teatre, cinema i televisió a Bochum i Colònia abans de traslladar-se als EUA. Allí es va establir a Nova York i durant uns anys va estudiar direcció al Conservatori d'Actuació Stella Adler i a l'Acadèmia de Cinema. El 1996 hi va escriure i filmar el seu primer guió per al curtmetratge Little India. En els anys següents, va crear diversos curtmetratges i documentals que es van veure en diversos festivals internacionals en la seva tasca com a autor i director. El 2013 va celebrar el seu debut al llargmetratge en alemany amb Freier Fall (Caiguda lliure).

## Premis

* 2017: Festival de Cinema de Biberach - Biber d'Or per Fremde Tochter
* Festival de Cinema Undergroun de Torí - Millor pel·lícula per Fremde Tochter

## Filmografia

* 2006: Fireflies
* 2013: Freier Fall
* 2016: Der Kriminalist (sèrie de televisió, 2 episodis)
* 2017: Toter Winkel (Fernsehfilm)
* 2017: Fremde Tochter
* 2018: Für meine Tochter
* 2019: Zielfahnder – Blutiger Tango
* 2020: Tatort: Die Zeit ist gekommen

## Referències

* ↑ Entrevista a Stephan Lacant a cinemaadhoc.com
* ↑ Perfil de Stephan Lacant al web del Festival de Berlín
* ↑ Zuschauerrekord bei den Filmfestspielen Arxivat 2017-11-06 a Wayback Machine.. Artikel vom 6. November 2017, abgerufen am 6. November 2017.

## Enllaços externs

* Stephan Lacant a crew-united.com
* Stephan Lacant a filmportal.de
# Kiljava

Kiljava és un poble del municipi de Nurmijärvi i Hyvinkää al sud de Finlàndia. Es troba entre els pobles de Rajamäki i Röykkä. Kiljava és conegut pel seu institut educatiu públic i polivalent (Kiljavan opisto en finès). També és un popular centre de vacances, amb dues zones d'acampada privades -una per als arquitectes de la SAFA i una per a la policia finlandesa- i una platja pública a la vora del llac Sääksi.
És un lloc amb tradició en els escacs. S'hi van disputar, per exemple, el Campionat d'escacs Nòrdic de 1977, i el Campionat del món d'escacs juvenil de 1984, guanyat per Curt Hansen.

## Vegeu també

* Herunen

## Enllaços externs

* Institut educatiu de Kiljava
# Piper Aircraft

Piper Aircraft, Inc. és una empresa especialitzada en el disseny i producció d'avionetes d'aviació general. Es localitza a l'aeroport de Vero Beach als Estats Units d'Amèrica i, des del 2009, és propietat del govern de Brunei. A finals del segle XX era considerada una de les "Tres Grans" companyies estatunidenques en l'àmbit de l'aviació general conjuntament amb Beechcraft i Cessna.
Des de la seva fundació el 1927 fins a finals de 2009 la companyia ha produït més de 144.000 aeronaus de 160 variants diferents amb unes 90.000 encara en vol.

## Història

La companyia va ser fundada amb el nom de Taylor Brothers Aircraft Manufacturing Company el setembre de 1927 per Clarence Gilbert Taylor i Gordon A. Taylor a la ciutat de Rochester. El 1929, després de la mort de Gordon Taylor, es van traslladar a Bradford on van ampliar la producció amb l'ajuda d'empresaris locals, incloent-hi l'enginyer industrial William T. Piper que més tard donaria el nom a l'empresa.

## Llista dels principals models

* Piper J-3 Cub
* Piper PA-28 Cherokee
* Piper PA-34 Seneca
* Piper PA-42 Cheyenne
* Piper PA-44 Seminole
* Piper PA-46

## Referències

* ↑ «Piper Finalizes Deal with Brunei». [Consulta: 10 octubre 2017].
* ↑ Pattillo (1998), p. 83
* ↑ Grady, Mary. «Piper Selects Aviall For Worldwide Parts Network», 01-01-2010. Arxivat de l'original el 2016-03-04. [Consulta: 7 gener 2010].
* ↑ Pattillo, Donald. A History in the Making: 80 Turbulent Years in the American General Aviation Industry. McGraw-Hill: New York, 1998. ISBN 0-07-049448-7.
# Cousso

Cousso és una freguesia portuguesa del concelho de Melgaço, amb 7,14 km² de superfície i 361 habitants (2001). La seva densitat de població és de 50,6 hab/km².

## Galeria

* Església de Cousso
# Josep Maria Pujol Artigas

Josep Maria Pujol Artigas (Rubí, 1934) és un empresari català que ha dedicat tota la seva vida professional al sector de la components per a automoció.
Ha estat alumne de l'Institut d'Estudis Superiors d'Empresa (IESE). El 1949, amb el fi d'assegurar un bon futur pel seu fill, el seu pare, Josep Pujol Sucarrats, va fundar juntament amb Josep Maria Tarragó Fabo l'empresa Pujol y Tarragó, un petit taller mecànic que fabricava cables de recanvi per al mercat d'automoció, i que ha derivat en Ficosa Internacional, de la que ara ell n'és president. Des de desembre de 1995 presideix també l'Associació Espanyola de Fabricants d'Equips i Components d'Automoció (Sernauto) i ha obtingut diversos guardons com empresari, entre ells Directiu 1995. Empresari de l'any 1996 i Dirigent de l'any 1996. El 1998 fou nomenat president del Patronat de la Universitat Internacional de Catalunya. El 2000 va rebre la 'Medalla de Oro al Mérito en el Trabajo' del Govern Espanyol. El 2002 va rebre la Creu de Sant Jordi.

## Referències

* ↑ «Josep Maria Pujol Artigas». Gran Enciclopèdia Catalana. Barcelona: Grup Enciclopèdia Catalana.
* ↑ La família Tarragó acorda la seva sortida de l'accionariat de Ficosa Arxivat 2015-09-24 a Wayback Machine. a El Periódico, 1 d'octubre de 2014
* ↑ Batalla judicial entre les famílies fundadores de Ficosa a ara-cat
* ↑ Josep Maria Pujol, nuevo presidente de la Universidad Internacional a El País, 22 de setembre de 1998

## Enllaços externs

* Notícies sobre Josep Maria Pujol a El País
# Stains

Stains és un municipi francès, situat al departament de Sena Saint-Denis i a la regió de l'Illa de França. L'any 1999 tenia 32.839 habitants.
Forma part del cantó de Saint-Denis-2 i del districte de Saint-Denis. I des del 2016, de la divisió Plaine Commune de la Metròpoli del Gran París.